שיחה:מסעות השיערוב של הבעת' בצפון עיראק

message: זאת מילה שכנראה מתחילים לעשות בה שימוש במדעי המזרח. היא (עדיין?) לא נמצאת במילונים ולא ברור לקורא הממוצע מה הכוונה (השפעה על אוכלוסייה לנהל סגנון חיים ערבי?). אני מציע למצוא שם מוצלח יותר למונח ולשם הערך. כך או כך, צריך להסביר לקורא מה נעשה שם ולא רק כתוצאה מ- או בעבור ל-.
מתייג את   . דגש - שיחה 23:35, 27 בנובמבר 2022 (IST)
replies: text: שיערוב היא חלופה עברית ותיקה ל"ערביזציה" (על משקל "שיעתוק", "שיכפול", "שידרוג" הכה-פופולרי וכו'). עושים בה שימוש לסירוגין כבר הרבה מאוד שנים. אני מלמד את הקורס שבו הוגש הערך הזה כמטלת סיום ויקידמית והקפדתי להשתמש במלים העבריות איפה שהתאפשר לי. לעניינו, אני חושב שחלק מהשליחות של ויקיפדיה העברית היא לא רק לייצר ולשמר ידע מהימן ככל הניתן, אלא גם לעשות זאת בעברית ולא תוך אימוץ דווקא של חלופות לועזיות. גם אם יש מי ש(עוד)לא מכיר את המילה, ויקיפדיה בהחלט יכולה וצריכה להיות אחד המכשירים שיסייעו בהנגחה שלה ובנירמול שלה בשיח. עידן - שיחה 00:18, 28 בנובמבר 2022 (IST)
replies: text: :לא, זאת לא מטרת ויקיפדיה. מטרתה להנגיש את הידע הקיים ולא ליצור אותו. שפת המיזם היא עברית והמינימום היא הופעה במילונים מוסמכים. אם בעברית עסקינן, היו"ד שאתה מפזר בנדיבות לפני שווא נח אינה תקינה. בכל מקרה אמתין לדעת החברים האחרים. דגש - שיחה 00:26, 28 בנובמבר 2022 (IST)
replies: text: ::לך מה שלך ולי מה שלי, תודה. לא נעים לנהל איתך דיון. יוחלט מה שיוחלט, אני מושך את השתתפותי מהדיון. שיהיה בהצלחה. עידן - שיחה 01:04, 28 בנובמבר 2022 (IST)
replies: text: :::אתה מוזמן לעיין בתוכן העניינים של הספר מתי ואיך היגרו הערבים והמוסלמים לארץ ישראל : מהכיבוש הערבי עד מלחמת העולם הראשונה (640‐1914) של רבקה שפק-ליסק, בהוצאת ידיעות אחרונות/ספרי חמד. אין פה שום חידוש ולא יקרה כלום לקורא אם ילמד מונח עברי חלופי ל"ערביזציה". זה ממש לא בגדר ייצור ידע אלא העדפה בריאה של חלופות עבריות. הרבה מאוד מלים שוויקיפדיה משתמשת בהן בצורה נרחבת התחילו את דרכן מחוץ לדפיהם של "מילונים מוסמכים" ,שנאלצו ליישר קו ולהכלילן רק לאחר שהשתרשו והפכו רווחות. חשוב על המילה "מגדר" שהומצאה על ידי מנהלנית בפקולטה למדעי הרוח ורק לאחר זמן מה הובאה בפני האקדמיה ללשון עברית, שאימצה אותה ורק לאחר מכן החלה להופיע במילונים. לא חייבים להיות שמרנים כל כך. בשמחות. עידן - שיחה 01:15, 28 בנובמבר 2022 (IST)
replies: text: ::::אני מחזקת את דבריו של @Idanbarir: המונח "שיערוב" (או "שערוב") מקובל וידוע במחקר שנים רבות (למשל כאן, כאן, כאן). ואני ממש לא מסכימה עם @דגש; למיטב זכרוני יש העדפה ברורה למונחים ולמילים בעברית בוויקיפדיה העברית, ככל הניתן (לדוגמה חומת אש, רוגלה, נבדל, קיזוז (תעופה)). אוסיף גם מתוך ויקיפדיה:עקרונות וקווים מנחים: "מתן שם לערך חדש: העדיפו שמות עצם ביחיד ולא ברבים, השתמשו בכתיב מלא, העדיפו מילים עבריות, העדיפו מילים מלאות ולא ראשי תיבות, היזהרו ממתן שמות עם תווים מיוחדים, השתמשו בסימני פיסוק בשם הערך רק כשהדבר הכרחי והימנעו משימוש בה' הידיעה." (ההדגשה שלי). ,, ? סיון ל - שיחה 10:12, 28 בנובמבר 2022 (IST)
replies: text: :::::כשבאתי להכניס את התווית לפריט בוויקינתונים הופתעתי לגלות שהבוט של ערן כבר נתן לו את השם "קמפיין השיערוב של שנות השבעים". המונח גם מופיע בערכים אחרים כמו התקופה המוסלמית המוקדמת בארץ ישראל וצ'אד. Keren - WMIL - שיחה 10:51, 28 בנובמבר 2022 (IST)
replies: text: ::::::: מסכים עם  לעניין השימוש בעברית תקנית. דרור - שיחה 01:30, 29 בנובמבר 2022 (IST)
replies: text: ::::::::אכן, שיערוב. זהו המונח המקובל כאשר מדובר במונח הערבי המקביל "תעריב". אלדד • שיחה 08:56, 5 בדצמבר 2022 (IST)
thread_title: שערוב?

message: שלום. בתהליך הארכוב, החזיר הארכיון שגיאות לאחד או יותר מהאתרים ששלחתי לארכיון.
להלן קישורים שהחזירו שגיאה והשגיאה המתאימה.
* http://worldcat.org/oclc/878001032 עם שגיאה 
בכל מקרה זו תהיה ההודעה היחידה לגבי קישורים אלו, ולא יעשה ניסיון נוסף לארכוב קישורים אלו.
בידידות.—InternetArchiveBot (דווח על באג) 22:05, 9 בנובמבר 2023 (IST)
thread_title:  בעיה בקישורי ארכיון בערך (נובמבר 2023)